

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2018.gada 26.aprīlī Nr.**187**

(prot.Nr.**9**, **14**.§)

**Par dalību pasākumā un līdzekļu piešķiršanu no pamatbudžeta programmas “Izdevumi neparedzētiem gadījumiem”**

Pamatojoties uz likuma „Par pašvaldībām” 15.panta pirmās daļas 10.punktu, 21.panta pirmās daļas 2.punktu, likuma „Par pašvaldību budžetiem” 16.panta otro daļu, Daugavpils pilsētas domes 2018.gada 25.janvāra saistošo noteikumu Nr.1 “Par Daugavpils pilsētas pašvaldības budžetu 2018.gadam” 7.punktu, ņemot vērā Nodarbinātības valsts aģentūras piedāvātā līguma projektā ietvertos nosacījumus pasākuma „Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādēs" īstenošanai, rūpējoties par bezdarba samazināšanu, Daugavpils pilsētas domes Finanšu komitejas 2018.gada 19.aprīļa sēdes protokolu Nr.10, atklāti balsojot: PAR – 14 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Atbalstīt Daugavpils pilsētas domes dalību pasākumā „Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādēs”.

2. Piešķirt līdzekļus no pamatbudžeta programmas “Izdevumi neparedzētiem gadījumiem” **34 141 EUR** (trīsdesmit četri tūkstoši viens simts četrdesmit viens *eiro*) apmērā budžeta programmas “Jauniešu vasaras nodarbināšanas pasākumi” pasākuma „Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādēs” līdzfinansēšanai.

3. Apstiprināt pamatbudžeta programmas (iestādes/pasākuma) ieņēmumu un izdevumu tāmi 2018.gadam, saskaņā ar pielikumu.

4. Noteikt, ka persona, kura iegūst izglītību vispārējās, speciālās vai profesionālās izglītības iestādēs, var piedalīties tikai vienā jauniešu vasaras nodarbinātības pasākumā, kuru 2018.gadā īsteno Daugavpils pilsētas dome.

5. Pilnvarot Daugavpils pilsētas domes izpilddirektori Ingu Goldbergu parakstīt Daugavpils pilsētas pašvaldības vārdā līgumu par aktīvā nodarbinātības pasākuma „Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādēs” īstenošanu.

Pielikumā: Daugavpils pilsētas domes budžeta programmas “Jauniešu vasaras nodarbināšanas pasākumi” ieņēmumu un izdevumu tāme 2018.gadam.

Domes priekšsēdētājs *(personiskais paraksts) R*.Eigims